Erich Pommer

Erich POMMER (naskiĝis la 20-an de julio 1889 en Hildesheim, Germanio; mortis la 8-an de majo 1966 en Los Angeles, Usono) estis germana kinproduktoro. Per la filmoj Metropolis kaj La blua anĝelo kun Marlene Dietrich li eniris la kinohistorion.

 Vivo 
eta|Memortabulo en la familia domo en Hildesheim
Erich Pommer, filo de la teksaĵvendisto Gustav Pommer kaj de ties edzino Anna naskiĝinta Jacobson, naskiĝis la 20-an de julio 1889 en Hildesheim, Germanio. En la jaro 1896 la familio translokiĝis al Göttingen, kie la patro estris la konservofabrikon Göttinger Conservenfabrik. En 1905 la familio translokiĝis al Berlino.

Tie Erich Pommer edukiĝis pri komerco kaj iĝis en 1907 vendisto en la berlina filio de la franca entrepreno Gaumont. En 1910 li transprenis la estrecon de la Gaumont-filio en Vieno. Post sia militservo en 1912, li dungiĝis ĉe la franca filmentrepreno Eclair kaj fariĝis ties reprezentanto en Vieno kaj ekde 1913 en Berlino. Sub direkto de Pommer, la firmao komencas la produktadon de filmoj kiel Das Geheimnis der Lüfte (La Mistero de la Aero). Aliaj 5 filmoj sekvis en 1915.

En la unua mondmilito li ricevis la feran krucon duaklasan. Post vundiĝo li produktis ekde 1917 semajnajn raportojn kaj poste laboris kiel estro de la filmsekcio de la cenzurejo de la militadministracio en Rumanio.

Post la merĝo en 1919 de Decla kun la Meinert-Filmo-Gesellschaft, Rudolf Meinert gvidas produktadon kaj Erich Pommer prenas respondecon de reprezentado eksterlande. Produktado de Decla fariĝas pli ambicia. Estas kreitaj la markoj "Decla Abenteuerklasse", produktanta, inter aliaj, filmo de Fritz Lang La Araneoj (1920), kaj "Decla Weltklasse", produktanta La Kabineto de d-ro. Caligari (1919), sub la reĝisorado de Robert Wiene.

Decla kombiniĝis kun germana Bioskop AG por krei la Decla Bioskop AG, kaj tiel fariĝis en 1920 la dua plej granda germana filmo-firmao post Ufa. Decla posedas studion en Neubabelsberg kaj kineja ĉeno. En intervjuo en 1922, Pommer deklaris ke la internacia sukceso de la germanaj filmoj devus esti ligita al la produktado de kvalitaj filmoj.

Laborante por Paramount Pictures en Usono, Pommer produktis du filmojn en kiuj ĉefrolis Pola Negri, en 1927. Post mallonga periodo ĉe MGM, Pommer revenis al Ufa. De Usono, Pommer alportis organizan kaj teknikajn novaĵojn. Pommer estis ankaŭ pioniro de versioj en multoblaj lingvoj. Lia produktado akiras grandajn sukcesojn en la sekvantaj jaroj, inter kiuj ĉefas la filmo de Joseph von Sternberg Der Blaue Engel (La Blua Anĝelo) (1930), en kiu ĉefrolis Marlene Dietrich.

 Ekzilo kaj fina reveno 
En la kuro de "Arisierung" ("Arjigado") en Germanio dum la fruaj monatoj de la Nazia reĝimo en 1933, Ufa revokis kontrakton de Pommer kaj li estis devigita labori eksterlande, unue en Parizo, kie li produktas verkojn de Max Ophüls kaj Fritz Lang, poste en *Hollywood. En 1936, li laboras en Britio por Alexander Korda (Fajro Super Anglio, 1937). En 1937 li formis produktadan firmaon, la Mayflower Corp., kun Charles Laughton. Ilia unua filmo, Ŝipo de Kolerego (1938) (The Beachcomber) estis la ununura provo de Pommer ĉe la reĝisorado. En 1938, li produktis Trotuaroj de Londono direktita de Tim Whelan en kiu ĉefrolis Laughton kaj Vivien Leigh) kaj en 1939 la filmo de Alfred Hitchcock Jamajka Gastejo kun Laughton denove.

En 1939 li subskribis kontrakton kun la RKO, en Hollywood. Fariĝante grave malsana en 1941 (li suferis koran atakon), lia kontrakto kun RKO ne estis renovigita. Financaj malfacilaĵoj de Pommer devigis lin kaj lian edzinon, labori en porcelana fabriko. Pommer fariĝis usona civitano en 1944.

En 1946, Pommer revenis al Germanio, kie li fariĝis la plej altranga filma oficiro de la usona militista departemento responda por la reorganizado de la germana filma industrio kontrolanta la rekonstruon de studioj kaj asignanta produktadajn licencojn. Post polemiko, en 1949 Pommer eksiĝas el la posteno kaj revenas al Usono.

En 1951 li komencis la ""Intercontinental Film GmbH"" en Munkeno, kiu faris plurajn filmojn. Tamen, li baldaŭ revenis al Kalifornio, kie li forpasis.

 Filmoj (elekto) 
 1913: Das Geheimnis der Lüfte
 1914: Der Todesritt auf dem Riesenrad
 1915: Berlin im Kriegsjahr (Dokumentfilmo)
 1918: Die Krone des Lebens
 1919: Die Spinnen 1. Teil: Der goldene See
 1919: Halbblut
 1920: Die Spinnen 2. Teil: Das Brillantenschiff
 1920: Das Cabinet des Dr. Caligari
 1921: Der müde Tod
 1922: Dr. Mabuse, der Spieler, 2 partoj
 1924: Die Finanzen des Großherzogs
 1924: Die Nibelungen, 2 partoj
 1925: Varieté
 1926: Metropolis
 1926: Faust – eine deutsche Volkssage
 1928: Heimkehr
 1929: Asphalt
 1929: Melodie des Herzens
 1929: Liebeswalzer
 1930: Der blaue Engel
 1930: Liebling der Götter
 1930: Einbrecher
 1930: Die Drei von der Tankstelle
 1930: Der Mann, der seinen Mörder sucht
 1931: Voruntersuchung
 1931: Bomben auf Monte Carlo
 1931: Der Kongreß tanzt
 1931: Stürme der Leidenschaft
 1932: Der Sieger
 1932: Quick
 1932: Ein blonder Traum
 1932: Ich bei Tag und Du bei Nacht
 1932: F.P.1 antwortet nicht
 1933: Ich und die Kaiserin
 1934: Liliom
 1936: Feuer über England (Fire Over England)
 1939: Riff-Piraten (Jamaica Inn)
 1951: Nachts auf den Straßen
 1952: Illusion in Moll
 1954: Eine Liebesgeschichte
 1955: Kinder, Mütter und ein General

 Premioj 
 1940: Ora pokalo de la Universitato de Novjorko
 1953: Deutscher Filmpreis, pro produktado de Nachts auf den Straßen
 1956: Ora Globo por plej bona eksterlanda filmo pro Kinder, Mütter und ein General

 Bibliografio 
 Wolfgang Jacobsen, Erich Pommer. Ein Produzent macht Filmgeschichte. Berlin 1989

 Eksteraj ligiloj 

 Vivo kaj filmoj ĉe film-zeit.de 
 Biografio kaj bibliografio de la germana filminstituto 
 La kabineto de Erich Pommer 
 UFA-tempotabulo de la instituto Goethe
 Instituto Erich Pommer ĉe la universitato Potsdam

Kategorio:Germanaj kinproduktoroj
Kategorio:Usonaj kinproduktoroj